Helligdommen Itsukushima

**Itsukushima-helligdommen** (japansk: 厳島神社, Itsukushima Jinja) er en shinto-helligdom på øya Itsukushima i byen Hatsukaichi i prefekturet Hiroshima, Japan. Den japanske regjeringen har listet opp flere av helligdommens bygninger og eiendeler som en del av Japans nasjonalskatt.

Denne helligdommen er en av de «tre store helligdommene i Aki-provinsen», sammen med Take og Hayatani helligdommen.

I 1996 ble Itsukushima tatt med på UNESCOs verdensarvliste.

## Religiøs betydning
Helligdommen er dedikert til de tre døtrene til den japanske stormguden Susanoo. Øya har blitt ansett som et hellig sted så vanlige borgere har i det meste av historien ikke fått sette sin fot på øya. For at pilgrimer skulle kunne hit ble helligdommen bygget som en bro over vannet, slik at den så ut til å flyte, skilt fra land, og ble derfor ansett for å eksistere på grensen mellom det hellige og det profane. Helligdommens karakteristiske røde inngangsport, eller torii, ble bygget ute i vannet av noenlunde samme grunn. Vanlige folk måtte styre båtene sine gjennom porten for å få lov til å nærme seg helligdommen.

Å opprettholde den hellige renheten til helligdommen er viktig men Mōri Motonari hadde ført krig mot Sue Takafusa i 1555 å forurenset øyas eiendom ved å kjempe på øya. Blodsøl krenket de strenge tabuene som var ment å bevare den hellige renheten knyttet til shinto-helligdommer. Siden 1878 har ingen fødsler eller dødsfall vært tillatt i nærheten av helligdommen. Frem til i dag forventes gravide å trekke seg tilbake til fastlandet når fødselsdagen nærmer seg, og de som er syke eller svært gamle, hvis død er nært forestående. Begravelser på øya er forbudt.

## Historie
Den første av helligdommens bygninger ble trolig reist på 600-tallet, og helligdommen har blitt ødelagt flere ganger siden den gang. Dagens helligdom er fra midten av 1500-tallet, og følger den tidligere utformingen fra 1100-tallet. Designet er fra 1168, da krigsherren Taira no Kiyomori bevilget midler til det. Helligdommen ble designet og bygget på brolignende strukturer over bukten slik at det skulle se ut som om det fløt på vannet, atskilt fra den hellige øya, som bare de fromme fikk nærme seg. I nærheten av hovedtempelet ligger et No-teater, etablert av Toyotomi Hideyoshi på slutten av 1500-tallet. Ingen teater har lvært brukt lenger for å hedre Shinto-gudene. Teateret gjenskaper viktige hendelser i shintoismens mytiske historie.

Den dramatiske porten, eller Itsukushima torii, er en av Japans mest populære turistattraksjoner, og den mest kjente av helligdommens ulike strukturer. Utsikten foran porten foran øyas Mount Misen er rangert som en av Japans tre beste utsikter (sammen med Amanohashidate sandbank og Matsushima øyene). Selv om en port har eksistert siden 1168, er den nåværende fra 1875. Bygget av aldersbestandig kamfertre, er porten ca 16 meter høy og er bygget med fire bein for å gi bedre stabilitet.

Den 5. september 2004 ble helligdommens skadet av den tropiske syklonen Songda. Strandpromenaden og taket ble delvis ødelagt og området måtte stenges for reparasjoner.
Fil:20100723 Miyajima 4904.jpg|Torii porten
Fil:20100723 Miyajima Itsukushima 5189.jpg|Bygningene som utgjør selve helligdommen
Fil:Itsukushima floating shrine.jpg|Helligdommen i Itsukushima
Fil:Bridge in Miyajima.jpg|Brua på Itsukushima
Fil:Five-Tiered Pagoda (Miyajima).jpg|Pagoden
Fil:Tahoto Pagoda, Miyajim - DSC02449.JPG|Tahōtō Pagoden
Fil:Brooklyn Museum - Itsukushima in Aki Province - Utagawa Hiroshige (Ando).jpg|Itsukushima i Japansk kunst
Fil:Itsukushima Gate.jpg|Torii porten


## Referanser